फिर छाईं हरियाणवीं रेसलर; देश की झोली में डाले 7 पदक, अंतिम पंघाल ने जीता सिल्वर
एशियाई कुश्ती चैम्पियनशिप 2023 में एक बार फिर हरियाणवियों ने अपना लोहा मनवाया है। देश की महिला खिलाड़ियों ने भारत की झोली में फिर से पदक डाले हैं। अपने मुक्को के बल पर अंतिम पंघाल ने सिल्वर जीता है।
एशियाई कुश्ती चैंपियनशिप 2023 में एक बार फिर हरियाणवियों ने अपना लोहा मनवाया है। देश की महिला खिलाड़ियों ने भारत की झोली में फिर से पदक डाले हैं। अपने दांव-पेच के बल पर अंतिम पंघाल ने सिल्वर जीता है। जबकि अंशु मलिक (57 किग्रा), सोनम मलिक (62 किग्रा), मनीषा (65 किग्रा), रीतिका हुड्डा (72 किग्रा), निशा दहिया (68 किग्रा) ने कांस्य पदक जीते हैं।
इस चैंपियनशिप में भारत को कुल 7 पदक मिले हैं। साई मीडिया रिपोर्ट्स के मुताबिक भारत ने 2 सिल्वर और 5 कांस्य पदक जीते हैं।
तकनीकी कारणों से फाइनल में हारीं अंतिम पंघाल
इस साल अपने पहले अंतरराष्ट्रीय टूर्नामेंट में प्रतिस्पर्धा कर रहे भारत के उभरते एथलीटों में से एक अंतिम पंघाल ने बुधवार को कजाकिस्तान के अस्ताना में एशियाई कुश्ती चैंपियनशिप 2023 में रजत पदक जीता। 18 साल की पंघाल ने 53 किग्रा के फाइनल तक पहुंचने के अपने सफर में सिर्फ एक अंक गंवाया।
फाइनल में उसकी प्रतिद्वंद्वी जापान की 2021 विश्व चैंपियन अकारी फुजिनामी थीं, जिसने तकनीकी श्रेष्ठता के माध्यम से अंतिम पंघाल को 10-0 से हराया।
तकनीकी श्रेष्ठता से कांस्य जीती अंशु मलिक
2021 विश्व चैंपियनशिप की रजत पदक विजेता अंशु मलिक ने तकनीकी श्रेष्ठता के माध्यम से मंगोलिया की एर्डेनेसुवद बैट एर्डीन के खिलाफ 10-0 से कांस्य पदक जीता। इससे पहले, पूर्व एशियाई चैंपियन और अंतिम स्वर्ण पदक विजेता जापान की साए नानजो ने चीन की क्यू झांग और सिंगापुर की डेनिएल सु चिंग लिम पर जीत हासिल करने के बाद सेमीफाइनल में 5-1 से हराया था।
टोक्यो 2020 ओलंपियन सोनम मलिक 2017 के विश्व चैंपियन मंगोलिया की ओरखोन प्योरवदोर्ज के खिलाफ अपना क्वार्टर फाइनल मैच हार गईं, लेकिन प्योरवदोर्ज के फाइनल में पहुंचने के साथ, सोनम मलिक ने रेपेचेज के माध्यम से कांस्य पदक हासिल किया। कांस्य पदक के मुकाबले में सोनम मलिक ने 2019 एशियाई चैंपियन और मौजूदा विश्व नंबर 2 चीन की जिआओजुआन लुओ को 5-1 से हराया।